ตลาดหุ้นไทยยังคงอ่อนตัว
ตลาดหุ้นไทยยังคงอ่อนตัวลงต่อเนื่อง ตามความกังวลทางการเมือง
9 เม.ย. 2553

ตลาดหุ้นไทยยังคงอ่อนตัวลงต่อเนื่อง ตามความกังวลทางการเมือง
เช้าวันนี้ ตลาดหุ้นไทยยังคงอ่อนตัวลงต่อเนื่อง ตามความกังวลทางการเมือง และ แม้ระหว่างวันดัชนีจะดิ่งลงไปกว่า 8 จุด ไปอยู่ที่775  จุด แต่ก็มีแรงซื้อหุ้นกลับ  ส่งผลให้ดัชนีเคลื่อนไหวในแดนลบเล็กน้อย 2- 3จุด
มาร์เก็ตติงกล่าวว่า  นักลงทุนโดยเฉพาะรายย่อยได้อาศัยจังหวะที่ราคาหุ้นของบริษัทที่มีปัจจัยพื้นฐานแข็งแกร่งปรับตัวลงแรงเข้าไปเลือกซื้อหุ้น  และรอขายเมื่อราคาหุ้นเด้งขึ้นมา  ซึ่งมีโอกาสสูง หลังเห็นตลาดหุ้นเอเชียส่วนใหญ่ปรับตัวขึ้นและเชื่อว่าแนวโน้มระยะยาวของตลาดหุ้นไทยยังดีอยู่ ทำให้ตลาดหุ้นอ่อนตัวลงไม่แรงติดต่อเป็นวันที่สองหลังจากวันก่อนร่วงหนักกว่า 30  จุด   โดยมีแรงซื้อกลับหุ้นในกลุ่มธนาคารพาณิชย์ ขณะที่ราคาหุ้นกลุ่มพลังงานทรงตัว หลังราคาดิบในตลาดโลกอ่อนตัวลง 49 เซ็นต์ ปิดที่ 85.39  เหรียญสหรัฐต่อบาร์เรล
ด้านบริษัทหลักทรัพย์ฟินันเซียไซรัส แนะนำให้นักลงทุนรอซื้อหุ้น ในภาวะดัชนีดิ่งลงแรง เพื่อรอขายตอนตลาดเด้งขึ้น  และยันว่าแนวโน้มระยะยาวโดยรวมในปีนี้ยังดีต่อเนื่อง และน่าจะเห็นดัชนี 860 จุดสิ้นปีนี้
ส่วนบล.ทิสโก้ หากภายใน 1 เดือนนี้ไม่มีการยุบสภา ยังคงบเป้าหมายดัชนี820 จุด 
แม้มีหุ้นจำนวน 76 บริษัทที่จะขึ้นเครื่องหมาย XD  ผู้ซื้อไม่มีสิทธิรับเงินปันผล และทำให้ดัชนีอ่อนตัวลง 9.8 จุดก็ตาม อย่างไรก็ตามผลกำไรที่ดีของกลุ่มธนาคารพาณิชย์ที่จะทยอยประกาศออกมาตั้งแต่วันที่ 19  เม.ย.จะช่วยผลักดันให้ตลาดหุ้นโดยรวมไม่แย่ลง